
[Четири неща, които да съобразите при покупка на жилище](#Четири неща, които да съобразите при покупка на жилище)


**1. Преценете възможностите си за авансово плащане (собствени средства за самоучастие) и определете бюджета си**


Авансовото плащане или самоучастието е първоначално плащане за цената на имота, което кредитиращата банка ще Ви изиска. Стандартно тази сума е около 15-20% от покупната цена на жилището.


Когато правите разчетите си колко можете да си позволите за новия дом, не забравяйте, че месечната погасителна вноска за кредита няма да бъде единственият Ви нов разход. Важно е да сте наясно и за предстоящите допълнителни разходи, които ще трябва да направите във връзка с покупката на новото Ви жилище - нотариални и държавни такси, комисиони за брокер, ремонтни дейности, обзавеждане и др.


**2. Определяне на размера на жилищния кредит и на месечната вноска**


След като сте наясно с размера на собствените средства, трябва да помислите какъв е размерът на месечната вноска, която можете да отделите. Калкулаторът, който сме разработили специално за Вас, ще Ви помогне да намерите информация за приблизителния размер на месечните вноски. Моля да отчетете, че при кандидатстване ще се вземат предвид другите Ви месечни разходи, като плащания по кредитни задължения, които имате към настоящия момент.


В зависимост от изискванията на кредитиращата банка размерът на месечната Ви вноска по кредита и другите Ви месечни задължения по кредити не следва да надхвърля определен процент (коефициент дълг – доход), например 60%. При месечен доход от 1 500 лева размерът на месечните Ви вноски по кредит не следва да надхвърля 900 лева.


**3. Получавате предварително одобрение**


Това е предимство, което Банка ДСК ви предлага безплатно преди да сте избрали имот за закупуване. С възможността за предварително одобрение получавате сигурност за сумата на финансиране, която можем да Ви предоставим на база декларирани от Вас данни и е с валидност 3 месеца. Можете да го получите във всяко поделение на Банката като предоставите информация относно Вашите доходи и кредитни задължения.


**4. Открийте точния дом за Вас**


След като определите бюджета си можете да започнете да търсите мечтания от Вас дом. Преди да осъществите покупката съществуват много въпроси, които е добре да обмислите. Купуването на нов дом е обвързано с вземането на важни решения, като например:



+ Кой е най–подходящият за Вас дом?
+ Как ще осъществите покупката му?
+ Планирате ли увеличаване на членовете на семейството си?
+ Необходимо ли Ви е повече пространство?
+ Кое е по–важно за Вас - местоположението или размерът на апартамента?



Решението за местоположението на мечтания Ви дом е един от най- приятните етапи от процеса на подбор. За целта трябва да обърнете специално внимание на приоритетите си:



+ Важна ли е близостта до работното Ви място?
+ С каква важност за Вас е организираният обществен транспорт?
+ Колко време можете да отделите за пътуване на ден?



  

Избор на район, местоположение, година на строителство, площ и етаж на жилището, и т.н. са водещи критерии при търсене и откриване на перфектното и удобно жилище. За по-лесно и по-бързо откриване може да се доверите на брокер на недвижими имоти. Той ще ви бъде полезен да договорите цена с продавача на имота, начина на плащане на капаро, срокове за изповядване на сделката пред нотариус. Приоритизирането на това, от което се нуждаете, над това, което искате, ще Ви помогне в насоката за правилния избор.



